394 Vinea

Vinea potest dici ecclesia uel religio. Nam sicut vinea habet laborem in operibus, virorem in frondibus, odorem in floribus, dulcorem in fructibus, sic ortus ecclesie uel religionis habet laborem penitentie corporalis, odorem fame generalis, virorem uite spiritualis, dulcorem leticie spiritualis.

De primo, vinea habet laborem in operibus. Nam modo foditur, modo putatur, modo exaggregatur, modo per palmites dilatur et ligatur. Sic multi labores fiunt in cultura vite Christiane, quia foditur per amitudinem contricionis, putatur per expulsionem confessionis, ad palum ligatur per summissionem obediencie, in palmitibus dilatur per execusionem satisfaccionis condigne. Vnde labor istius viuere signanter exprimitur in illa parabola euangelica, Matt. 21[:33] vbi ille paterfamilias, id est, Deus conditor aliquos ad vineam suam conducit mane et in iuuentute, aliquos in media etate, aliquos in vespere senectutis, secundum illud [Eccle. 11:6]: *Mane semina semen tuum, et vespere ne cesset manus tua*. Sed in fine iubet mercedem reddi. Ergo secundum consilium sapientie, [Eccle. 9:10]: *Quodcumque [facere] potest manus tua, instanter operare.* Quia non est modo tempus otii, sed exercii. Ergo operare in extirpandum viciis, in seminandum moribus virtuosis, quia iste paterfamilias conducit operarios non ociosos, sed heu timeo quod in hac vinea sint operarii rari, sed multi ociosi. Nam quosdam tenet pigritia, quosdam terret laboris duritia, quosdam retrahit carnis lasciuia. Vnde conquetur sapientia, Prou. 24[:30-31]: *Per agrum hominis pigri transivi, et per vineam viri stulti: et ecce totum repleverant urticæ, et operuerant spinæ*. Per vrticam que corpus vrit et est igne nature secundum Papiam, interitur carnis lasciui, qua mens inflammatur et corpus exuritur, talibus vinea impletur quando voluptati indulgetur. Per spinas corporalis cura exprimitur que superficiem huius vinee operit quando a labore penitentie resilire facit, sed nos non sic.

¶ Secundo, vinea habet virorem in frontibus, id est, mundiciam in affectibus. Nam sicut inter omnes colores viridis color oculum plus delectat, sicut inter ceteras virtutes mundicia diuitia inciunt placat. De hoc virore dicitur in Ezech. [17:8]: *In terra bona super aquas plantata est, ut faciat frondes, et sit in vineam grandem*. Expone quia vinea quia viror mundicie.

¶ Tercio, vinea habet odorem in floribus. Vnde illud Can. 2[:13]: *Vineæ florentes odorem dederunt*. Vinee florentes per bonam conuersacionem odorem dederunt, per bone fame dilacionem. Hee vinee sunt viri religiosi qui florere debent variis floribus. Hinc rosis caritatis, filiis castitatis, hinc violis humilitatis, hinc solsequiis veritatis, etc. Vnde Can. [2:5]: *Fulcite me floribus, stipate me malis, quia amore langueo*. Et alibi in eisdem, Can. [1:15]: *Lectulus noster floridus*. Et isti flores suo odore mundum replent, secundum illud Apostoli, [2] Cor. [2:15-16]]: *Christi bonus odor sumus*, in omni loco, sed vide quid sequitur, *aliis odor mortis in mortem*. Nam ex odore bone fame mali moriuntur, sicut bufo ad odorem florentis vinee. Alii autem ex bono odore viuificantur et alliciuntur. Vnde coguntur clamare illud Can. 1[:3]: *Trahe me, post te curremus in odorem.* Sed prothdolor, quia hodie odorem istius fame stultorum infamia ledit quia forte feruore nouicio odorem dabant, sed postmodum deficientes conuerterunt odorem in fetorem, ut iam verificetur de eis, illud Job 15[:33]: *Laedetur quasi vinea in primo flore botrus.* Vinee facile leditur in primo flore ad modicum gelu, sic quidam flore incipientes leduntur ad modicam temptacionem seu tribulationem, quia sepe detractores nituntur redere bonam famam. De quibus sub metafora uulpium dicitur in Can. [2:15]: *Capite nobis* uulpeculans *parvulas quæ demoliuntur vineas: nam vinea nostra floruit*.

¶ Quarto, vinea habet sapidum dulcorem in fructibus. Vnde /f.124rb/ illud, Can. [1:13]: *Botrus cypri dilectus meus mihi in vineis Engaddi*. Apud Engaddi est tuta habitacio, sicut inunitur in primo Reg [24:1] vbi dicitur quod *David habitavit in tutissimis locis Engaddi*. Per que intelliguntur claustralia loca que tutissima sunt ad inhabitandum. Botrus est collectio vinearum in vno globo. Ciprus est insula in mari magno, non vbi nascuntur vine fortissime et dulcissime, sed tunc dilectus Dei est, botrus cipri. Cum in ipso multitudo bonorum operium que generantur ex dulcore deuocionis sancte in quibus delectatur Deus, secundum illud Amos [9:14]: *Plantabunt vineas, et bibent vinum earum*. Hoc est, vino deuotionis inebriabuntur in via donec vino glorificacionis pociantur in patria.